Протокол №2

**за проведено извънредно общо събрание на членовете на НЧ”Светлина 1928” с. Самуилово, общ. Сливен**

 На 14.09. 2019 г. от 18.30 часа се проведе извънредно общо събрание на членовете на НЧ”Светлина 1928” .

 Регистрираха се 35 члена в присъствения списък – има кворум и събранието започва в обявения час.

 За председател на събранието бе предложена Йорданка Василева. След проведено гласуване решението бе прието единодушно. За протоколчик бе предложена Илиана Василева, която също бе избрана единодушно.

 **Предложи се гласуването да става явно.**

 **ОС прие това предложение единодушно.**

 **ОС гласува в преброителната комисия да са следните членове** :

1. Йордан Димитров Василев
2. Димитър Савов Славов.

 Председателят на събранието предложи да се гласува за членове на комисия по проекто-листата за избор . Бяха предложени в нея да бъдат следните членове на читалището:

1. Филип Димитров Малев
2. Кръстьо Йорданов Дончев
3. Милка Стефанова

***ОС гласува с единодушие и одобри така предложената комисия по* проекто-листата.**

 Председателят събранието зачете дневния ред и се пристъпи към първа точка от него:

1. Приемане отвода на председателя на читалището Надежда Николова.

 Даде се думата на председателя на читалището.

Тя пожела да бъде освободена от заеманата длъжност поради прекалена заетост от служебно и лично естество.

 **ОС гласува единодушно и отводът беше приет.**

Бе дадена думата на Кръстьо Дончев, член на настоятелството по негово желание. Той се изказа, че 50 години обществена дейност са му достатъчни и след навършването на 70-годишнината си желае повече спокойствие и пожела да му се приеме и неговият отвод. Председателят на събранието изрази възмущение от направения от Кръстьо Дончев отвод и предложи да му се гласува отвода, като тя заяви че е против него. Бе подкрепена и от Мария Господинова. Предложено бе да се гласува отвода на Кръстьо Дончев.

 **ОС гласува :**

 17 гласа за да се приеме отвода на Кръстьо Дончев

 18 гласа против неговия отвод.

 **Кръстьо Дончев остана член на настоятелството.**

 Тогава се предложи да се даде път на младите и да се увеличи броя на членовете на настоятелството – от 5 на 7 члена.

 **ОС прие това предложение с 25 гласа за и 10 въздържали се .**

Думата бе взета от Яница Янева- Стоянова и бе повдигнат въпроса за разминаване на комуникацията в управляващите читалището и хореографа. Тя подчерта, че секретарят на читалището е намалил заплащането на хореографа и корепетитора, въпреки че настоятелството е решило да се заплаща на хореографа ½ от минималната работна заплата и 150 лв. на корепетитор, работещ с него. Цветелина Василева потвърди , че има явно някакво разминаване в комуникациите след като няма изяви на 6-те деца , които са под ръководството на същия хореограф и корепетитор. Тя подчерта, че е присъствала на фестивала „Стоте войводи ” в Сливен и изрази мнение, че би било хубаво и нашите деца да участват там и в други такива прояви. Мария Господинова каза, че явно има някакъв проблем, който трябва да се реши. Радост Терзиева попита какъв е този проблем и защо не се разисква.Мария Господинова се изказа,че според нея създаващите проблеми нямат работа в читалището.

Елена Василева, секретар на читалището обясни, че проблемът възниква от това, че 6-те деца,за чието обучение се е плащало цяла година на хореограф и корепетитор не се чувстват достатъчно подготвени от хореографа и не желаят да се явяват без негово присъствие.Както е изтъкнала и Цветелина Василева на предното заседание,че за първи път вижда хореограф да стои до сцената и да крещи на децата, за да не сбъркат. За съжаление хореографът три месеца – юни, юли и август отсъства от Сливенски окръг и работи на морето по неговите думи и няма как да присъства на изявите им в този период. А намалението , макар и не толкова голямо на възнаграждението на хореографа, както и на корепетитора, произлиза от това, че откакто е постъпила тя на длъжност тези средства се изплащат чрез граждански договор както на хореографа, така и на корепетитора. А тя не може да нарушава решението на настоятелството, което е взето преди това и не може от самосебе си да им увеличава заплатата,за да се получат чисто 150 лв.възнаграждение на корепетитора.

Мария Господинова се изказа,че хореографа има право на лятна отпуска.

Изрази се мнение от Бонка Малева,че се отклоняваме от обявения дневен ред и не би трябвало да го прави това от никой член на читалището,още по-малко от хора ,които са били председатели на това читалище колкото и малък период от време да са председателствали.В знак на протест Бонка Малева стана и си тръгна от събранието.

Председателят на събранието зачете част от устава на читалището за задълженията на председателя, настоятелството и секретаря на читалището.

 Председателят на събранието премина към втора точка от дневния ред – избор на членове на читалището и председател на читалището.

 Предложени бяха от комисията по проекто-листата нови членове на настоятелството да бъдат:

 Марина Данева, Жельо Колев, Йордан Василев и Цветелина Василева.

В последствие Жельо Колев се отказа и останалите 3 предложени бяха приети в настоятелството .

 **ОС гласува да бъде приета Марина Данева в настоятелството.**

С 28 гласа за и 6 гласа въздържали се.

 **ОС гласува да бъде приет Йордан Василев в настоятелството.**

 С 29 гласа за и 5 въздържали се.

 **ОС гласува да бъде приета Цветелина Василева в настоятелството.**

 С 27 гласа за и 7 въздържали се.

За председател на читалището единственият кандидат бе Марина Данева.

**ОС прие с единодушие кандидатурата й и за председател бе избрана Марина Данева .**

 Поради изчерпване на дневния ред събранието бе закрито.

 Протоколчик:………………

 /Илиана Василева-член на настоятелството/

 Председател на събранието:………………

 Председател на читалището: …………..

 /Марина Данева/

 Членове на настоятелството:

1. Филип Малев ………………………………..
2. Йордан Василев…………………………….
3. Цветелина Василева……………………..
4. Кръстьо Дончев……………………………..
5. Яница Янева-Стоянова …………………